Heili Sepp

Heili Sepp (sündinud 2. augustil 1975) on Eesti jurist, esseist ja tõlkija. Aastatel 1997–2008 ja 2011–2014 oli ta prokurör, 2008–2011 ja 2014–2015 Justiitsministeeriumi ametnik, alates 2018. aastast on ta kohtunik. 1993 Elva Keskkool (humanitaarharu, kuldmedal) 1997 Tartu Ülikool, õigusteadus (bakalaureusekraad) 2012 Tartu Ülikool, religiooniantropoloogia (magistrikraad, cum laude) diplomitöö teema: "Selle unenäo nägin mina, kuningas Nebukadnetsar. Tn 2 ja 4 jungiaanlikust aspektist" 2013–.... Tartu Ülikool, doktoriõpe diplomitöö teema: "Kriminaalmenetlus kõrgete riigiametnike kuritegudes: ausa riigivalitsemise ja menetluslike piirangute tasakaal" 1997–1998 Tallinna prokuratuur, prokurörikandidaat 1998–2000 Tallinna prokuratuur, abiprokurör, hiljem prokurör 2000–2002 Tartu prokuratuur, prokurör 2002–2003 Prokuratuur (riigiprokuratuur), välissuhete nõunik-prokurör 2003–2005 Prokuratuur (riigiprokuratuur), riigiprokurör 2005–2008 Lõuna ringkonnaprokuratuur, juhtivprokurör 2008–2009 Justiitsministeerium, karistusõiguse ja menetluse talituse juhataja 2009–2011 Justiitsministeerium, kriminaalpoliitika asekantsler 2011–2014 Prokuratuur (riigiprokuratuur), juhtiv riigiprokurör 2014–2015 Justiitsministeerium, karistusõiguse ja menetluse talituse juhataja 2015–2018 Õiguskantsleri Kantselei, nõunik, osakonna juhataja 2018–2020 Viru Maakohus, kohtunik 2020–2022 Tallinna Ringkonnakohus, kohtunik (kriminaalkolleegium) 2022–... Riigikohus, kohtunik (kriminaalkolleegium) 2015. aastal asus Sepp tööle õiguskantsleri nõunikuna. Mõni aeg hiljem nimetati ta õiguskorra kaitse osakonna juhatajaks. 16. veebruaril 2017 otsustas XIII Riigikogu nimetada Heili Sepa õiguskantsleri asetäitja-nõunikuks. Salajasel hääletusel oli otsuse poolt 49 Riigikogu liiget, vastu 10 ja 1 jäi erapooletuks. Ta andis ametivande 21. veebruaril 2017. 18. detsembril 2017 nimetas Vabariigi President Riigikohtu üldkogu ettepanekul Sepa esimese astme kohtunikuks alates 1. veebruarist 2018. Ta asus tööle Viru maakohtusse. 2020. aasta veebruaris vabanes Tallinna Ringkonnakohtus ametikoht, seoses senise kriminaalkolleegiumi liikme Andres Parmase asumisega riigi peaprokuröriks. Uueks ringkonnakohtu kohtunikuks valiti Heili Sepp. 24. novembril 2021 nimetas Riigikogu Heili Sepa alates 1. märtsist 2022 riigikohtunikuks. Selle otsuse poolt oli salajasel hääletusel 54 Riigikogu liiget, vastu oli 21 liiget ning erapooletuks jäid 3. Ta andis ametivande 13. detsembril 2021. Ta on vajadusel Vabariigi Valimiskomisjonis teise astme kohtuniku Oliver Kase asendusliige. Heili Sepp on vahendanud eesti keelde ilukirjandust inglise keelest, eelkõige Aafrika ingliskeelsete autorite teoseid. Chinua Achebe, "Kõik vajub koost", Tallinn: Varrak, 2018. Zakes Mda, "Suremise viisid", Tallinn: Kultuurileht, 2019. Tsitsi Dangarembga, "Närvilised olud", Tallinn: Kultuurileht, 2021. Bernardine Evaristo, "Tüdruk, naine, keegi teine", Tallinn: Rahva Raamatu Kirjastus, 2022. Yvonne Vera, "Kivineitsid", [Lelle]: Allikaäärne, 2023. Nii Ayikwei Parkes, "Sinise linnu saladus", Tallinn: Kultuurileht, 2024. Heili Sepp Eesti Teadusinfosüsteemis Elektrooniline Riigi Teataja. Riigikogu 16.02.2017 otsus "Õiguskantsleri asetäitja-nõuniku ametisse nimetamine". Avaldamismärge: RT III, 17.02.2017, 5. Riigikogu koduleht (riigikogu.ee). XIII Riigikogu stenogramm, V Istungjärk, 16. veebruar 2017, päevakorrapunkt Riigikogu otsuse ""Õiguskantsleri asetäitja-nõuniku ametisse nimetamine" eelnõu (377 OE) esimene lugemine" Riigikogu koduleht (riigikogu.ee). XIII Riigikogu stenogramm, V Istungjärk, 21. veebruar 2017, päevakorravälinepunkt "Õiguskantsleri asetäitja-nõuniku Heili Sepa ametivanne". Elektrooniline Riigi Teataja. Vabariigi Presidendi 18.12.2017 otsus nr 196 "Kohtunikuks nimetamine". Avaldamismärge: RT III, 20.12.2017, 1. "Kohtunik Heili Sepp asub tööle Tallinna ringkonnakohtus" Postimees, 1. juuli 2020. Elektrooniline Riigi Teataja. Riigikogu 24.11.2021 otsus "Heili Sepa Riigikohtu liikmeks nimetamine". Avaldamismärge: RT III, 30.11.2021, 4. Riigikogu koduleht (riigikogu.ee). XIIV Riigikogu stenogramm, VI Istungjärk, 13. detsember 2021, päevakorrapunkt "Riigikogu otsuse "Heili Sepa Riigikohtu liikmeks nimetamine" eelnõu (485 OE) esimene lugemine". Riigikogu koduleht (riigikogu.ee). XIIV Riigikogu stenogramm, VI Istungjärk, 13. detsember 2021, päevakorravälinepunkt "Riigikohtu liikme Heili Sepa ametivanne". Riigikohtu dokumendiregister. Riigikohtu esimehe 14.05.2020 käskkiri nr 9-1/20-31 "Vabariigi Valimiskomisjoni liikmete ja nende asendusliikmete nimetamine". "Heili Sepp: raamatutega on mul alati olnud lihtsam kui inimestega" Maaleht, 25. september 2022. Heili Sepp: ma ei solvunud president Ilvese avalduse peale. Eesti Päevaleht, 14. jaanuar 2012. Heili Sepp: ülestunnistusest vastutuseni. Postimees, 5. juuni 2012. Heili Sepp: õigus teada. Postimees, 23. november 2012.